ทรานส์นีสเตรีย

ทรานส์นีสเตรีย () หรือชื่ออย่างเป็นทางการคือ สาธารณรัฐมอลเดเวียพรีดเนสโตรวี () เป็นรัฐแยกตัวออกมาที่ได้รับการรับรองอย่างไม่สมบูรณ์ ซึ่งเป็นที่ยอมรับในระดับสากลว่าเป็นส่วนหนึ่งของมอลโดวา ทรานส์นีสเตรียควบคุมพื้นที่แคบส่วนใหญ่ระหว่างแม่น้ำนีสเตอร์ และชายแดนมอลโดวา - ยูเครน รวมถึงดินแดนบางส่วนที่อยู่อีกฟากหนึ่งของแม่น้ำ ตีรัสปอลเป็นเมืองหลวงและเมืองที่ใหญ่ที่สุด ทรานส์นีสเตรียมีสามประเทศเท่านั้นที่ให้การรับรองเอกราช ได้แก่ เซาท์ออสซีเชีย, อับฮาเซีย และอาร์ทซัค (สามประเทศนี้ ประเทศส่วนใหญ่ก็ไม่ได้ให้การรับรองเช่นกัน) และมีกองทัพรัสเซียคงกำลังทหาร ทรานส์นีสเตรียถูกกำหนดอย่างเป็นทางการโดยสาธารณรัฐมอลโดวาให้เป็นหน่วยปกครองดินแดนฝั่งซ้ายของแม่น้ำนีสเตอร์ () หรือ  ("ฝั่งซ้ายของแม่น้ำนีสเตอร์") ในเดือนมีนาคม ค.ศ. 2022 สมัชชารัฐสภาแห่งสภายุโรปได้ลงมติซึ่งกำหนดให้ทรานส์นีสเตรียเป็นดินแดนที่อยู่ภายใต้การยึดครองทางทหารของรัสเซีย

ภูมิหลังของภูมิภาคนี้สามารถสืบย้อนไปถึงสาธารณรัฐปกครองตนเองสังคมนิยมโซเวียตมอลเดเวียซึ่งก่อตั้งขึ้นใน ค.ศ. 1924 ภายในสาธารณรัฐสังคมนิยมโซเวียตยูเครน ระหว่างสงครามโลกครั้งที่สอง สหภาพโซเวียตได้เข้ายึดส่วนหนึ่งของสาธารณรัฐปกครองตนเองมอลเดเวียที่ถูกยุบและเบสซาเรเบียของราชอาณาจักรโรมาเนียเพื่อก่อตั้งสาธารณรัฐสังคมนิยมโซเวียตมอลเดเวียใน ค.ศ. 1940 ประวัติศาสตร์ปัจจุบันของภูมิภาคนี้เริ่มมีใน ค.ศ. 1990 ระหว่างการล่มสลายของสหภาพโซเวียต เมื่อสาธารณรัฐสังคมนิยมโซเวียตมอลเดเวียพรีดเนสโตรวี ถูกจัดตั้งขึ้นด้วยความหวังว่าจะยังคงอยู่ในสหภาพโซเวียตหากมอลโดวาแสวงหาการรวมเป็นหนึ่งกับโรมาเนียหรือเป็นเอกราชที่ซึ่งเกิดขึ้นในเดือนสิงหาคม ค.ศ. 1991 หลังจากนั้นไม่นาน ความขัดแย้งทางทหารระหว่างสองฝ่ายเริ่มขึ้นในเดือนมีนาคม ค.ศ. 1992 และจบลงด้วยการหยุดยิงในเดือนกรกฎาคมปีเดียวกัน 

ตามข้อตกลงหยุดยิง คณะกรรมการควบคุมร่วมสามฝ่าย (รัสเซีย มอลโดวา และทรานส์นิสเตรีย) กำกับดูแลการจัดการด้านความมั่นคงในเขตปลอดทหาร ซึ่งประกอบด้วย 20 ท้องที่ทั้งสองฝั่งแม่น้ำ แม้ว่าจะมีการหยุดยิงแล้ว แต่สถานะทางการเมืองของดินแดนนั้นยังคงไม่ได้รับการแก้ไข ทรานส์นิสเตรียเป็นสาธารณรัฐระบบประธานาธิบดีอิสระโดยพฤตินัยที่ไม่ได้รับการรับรอง โดยมีรัฐบาล รัฐสภา กองทัพ ตำรวจ ระบบไปรษณีย์ สกุลเงิน และทะเบียนรถเป็นของตัวเอง ทางการได้นำรัฐธรรมนูญ ธงชาติ เพลงชาติ และตราแผ่นดินมาใช้ หลังจากข้อตกลงระหว่างมอลโดวาและยูเครนใน ค.ศ. 2005 บริษัททั้งหมดของทรานส์นีสเตรียที่พยายามส่งออกสินค้าผ่านชายแดนยูเครนจะต้องจดทะเบียนกับทางการมอลโดวา ข้อตกลงนี้มีผลบังคับใช้หลังจากภารกิจช่วยเหลือชายแดนของสหภาพยุโรปในมอลโดวาและยูเครน (EUBAM) มีผลบังคับใช้ใน ค.ศ. 2005 ชาวทรานส์นิสเตรียส่วนใหญ่มีสัญชาติมอลโดวา แต่หลายคนมีสัญชาติรัสเซีย โรมาเนียหรือยูเครน กลุ่มชาติพันธุ์หลัก ได้แก่ รัสเซีย มอลโดวา/โรมาเนีย และยูเครน

เช่นกันกับเซาท์ออสซีเชีย, อับฮาเซีย และอาร์ทซัค ทรานส์นีสเตรียเป็นเขต "ความขัดแย้งเยือกแข็ง" ยุคหลังโซเวียต รัฐทั้งสี่ที่ได้รับการรับรองหรือไม่ได้รับการรับรองอย่างไม่สมบูรณ์บางส่วนเหล่านี้รักษาความสัมพันธ์ฉันมิตรกับแต่ละอื่น ๆ และก่อตั้งชุมชนเพื่อประชาธิปไตยและสิทธิของชาติ

หมายเหตุ

อ้างอิง

แหล่งข้อมูลอื่น 

 
 Profile of Trans-Dniester, BBC News.
 The black hole that ate Moldova, The Economist.
 Transdniester Conflict Was Long In The Making, Radio Free Europe.
 "Moldova, Transnistria, and European Democracy Polices" , Jos Boonstra, FRIDE, February 2007.
 Matsuzato, Kimitaka: "Canonization, Obedience, and Defiance: Strategies for Survival of the Orthodox Communities in Transnistria, Abkhazia, and South Ossetia" in the Caucasus Analytical Digest No. 20
 Information on Transnistria in English and Russian , Transdniester.

แหล่งข้อมูลท้องถิ่น 
 PMR Presidential website 
 Website of the Supreme Council (Parliament) of PMR  
 Website MFA of Pridnestrovie  
 Pridnestrovian News – Website of the official information agency of Pridnestrovie   
 Transnistria.md News and interviews. Moldova administration   
 Radio PMR. Radio-News. Pridnestrovie administration  .
 First Pridnestrovian TV Channel – State television of Pridnestrovie 
 On-line TV PMR. Video, news and interviews. Pridnestrovie administration 

รัฐที่ได้รับการรับรองอย่างไม่สมบูรณ์
ประเทศที่ใช้ภาษารัสเซียเป็นภาษาทางการ
ประเทศที่ไม่มีทางออกสู่ทะเล
อุดมการณ์เรียกร้องดินแดนของชนชาติรัสเซีย